A munkás-paraszt egység csak frázisokban létezett, vidéken inkább rettegték az új hatalmat, de a művészvilágban főleg az elején valóban elég nagy támogatottsága volt a világforradalom részének gondolt magyar revolúciónak. Még az utólag konzervatív renomét is szerző alkotók közül is többen érezték úgy, hogy éppen itt az ideje az egész régi világot leváltani - az írók közül nem csak egy Kassák, de például Kosztolányi, Márai, Móricz, Babits is a tanácsköztársaság támogatói közé tartozott egy darabig. (Fotó: Pechy Laszló / FORTEPAN)